Document ID: 31998L0067

Direktiva Komisije 98/67/ES
z dne 7. septembra 1998
o spremembi direktiv 80/511/EGS, 82/475/EGS, 91/357/EGS in Direktive Sveta 96/25/ES ter razveljavitvi Direktive 92/87/EGS
(Besedilo velja za EGP)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 79/373/EGS z dne 2. aprila 1979 o trženju krmnih mešanic [1], kakor je bila nazadnje spremenjena z Direktivo Komisije 97/47/ES [2] in zlasti členov 4(2) in 10(a) Direktive,
ob upoštevanju Direktive Sveta 96/25/ES z dne 29. aprila 1996 o obtoku posamičnih krmil, ki spreminja direktive 70/524/EGS, 74/63/EGS, 82/471/EGS in 93/74/EGS ter razveljavlja Direktivo 77/101/EGS [3], in zlasti člena 11(b) Direktive,
ker se z uvedbo Direktive 96/25/ES brišeta izraza "čista krmila" in "surovine"; ker je ta izraza v zakonodaji Skupnosti na področju krme, to je v direktivah Sveta 70/524/EGS [4], kakor je bila nazadnje spremenjena z Direktivo Komisije 98/19/ES [5], 74/63/EGS [6], kakor je bila nazadnje spremenjena z Direktivo Komisije 98/60/ES [7], 82/471/EGS [8], kakor je bila nazadnje spremenjena z Direktivo 96/25/ES, in 93/74/EGS [9], kakor je bila nazadnje spremenjena z Direktivo 96/25/ES, nadomestil izraz "posamična krmila"; ker je tudi opredelitev izraza "posamična krmila", kjer je potrebno, zamenjana z opredelitvijo pojma v Direktivi 96/25/ES; ker to vpliva tudi na opredelitev krmnih mešanic; ker je treba iz istega razloga spremeniti tudi direktive Komisije 80/511/EGS [10], 82/475/EGS [11], kakor je bila nazadnje spremenjena z Direktivo 91/334/EGS [12], in 91/357/EGS [13], kakor je bila nazadnje spremenjena z Direktivo 97/47/ES;
ker je v Direktivi Komisije 92/87/EGS z dne 26. oktobra 1992 o določitvi seznama primeroma naštetih najpomembnejših sestavin, ki se ponavadi uporabljajo in prodajajo za pripravo krmnih mešanic za živali, ki niso hišne živali [14], za označevanje predpisan seznam sestavin krmnih mešanic; ker pa so v Direktivi 96/25/ES čista krmila in surovine uvrščene v skupno kategorijo posamična krmila in ta direktiva določa tudi seznam primeroma naštetih najpomembnejših posamičnih krmil, ki se lahko distribuirajo samo, če so v njem uporabljeni navedeni izrazi, in pod pogojem, da so skladni z opisi v seznamu; ker postane Direktiva 92/87/EGS s tem brezpredmetna in jo je treba zato razveljaviti;
ker je nujno zagotoviti, da se priloge k Direktivi 96/25/ES stalno prilagajajo, tako da se upošteva najnovejši znanstveni in tehnični napredek; ker bo treba takšne prilagoditve izvajati zelo hitro po postopku, določenem v tej direktiv,da se vzpostavi tesnega sodelovanja držav članic in Komisije v Stalnem odboru za krmo;
ker morajo določbe, ki urejajo določanje in opis posamičnih krmil, kakor so opredeljena v tej direktivi, veljati brez vpliva na pravila veterinarske zakonodaje, zlasti Direktive Sveta 90/667/EGS z dne 27. novembra 1990, ki določa veterinarska pravila za uničevanje in predelavo ostankov živali, za njihovo prodajanje in za preprečevanje patogenih organizmov v krmilih živalskega ali ribjega izvora in ki spreminja Direktivo 90/425/EGS [15], nazadnje spremenjeno z Aktom o pristopu Avstrije, Finske in Švedske;
ker je Komisija, da bi zaščitila prežvekovalce pred zdravstvenim tveganjem, ki izhaja iz dejstva, da postopki obdelave beljakovin ne morejo vedno zagotoviti popolne neaktivacije povzročiteljev bolezni norih krav, sprejela Odločbo 94/381/ES z dne 27. junija 1994 o nekaterih zaščitnih ukrepih v zvezi z boleznijo norih krav in krmljenjem z beljakovinami [16], pridobljenimi iz sesalcev, kakor je bila spremenjena z Odločbo 95/60/ES [17], ki prepoveduje krmljenje prežvekovalcev z beljakovinami iz tkiva sesalcev, razen nekaterih izdelkov, ki ne predstavljajo tveganja za zdravje;
ker iz praktičnih razlogov in zaradi pravne konsistentnosti Odločba Komisije 97/582/ES z dne 28. julija 1997 o spremembi Odločbe 91/516/EGS o uvedbi seznama sestavin, katerih uporaba v krmnih mešanicah je prepovedana [18], prepoveduje uporabo beljakovin iz tkiva sesalcev v krmnih mešanicah za prežvekovalce;
ker Direktiva Sveta 77/101/EGS z dne 23. novembra 1976 o trženju čistih krmil [19], nazadnje spremenjena z Direktivo Komisije 97/47/ES, in Direktiva 79/373/EGS določata, kako morajo biti označena čista krmila in krmne mešanice, ki vsebujejo beljakovine iz tkiv sesalcev ali pa so iz njih sestavljena, da se uporabnikom, ki ne poznajo določb o krmilih in veterinarske zakonodaje, prepreči krmljenje prežvekovalcev s temi krmili in mešanicami;
ker določbe o označevanju veljajo brez vpliva na strožje določbe, ki so jih sprejele nekatere države članice skladno s členom 1(2) Direktive 90/667/EGS, ki jim to dovoljuje;
ker morajo države članice, v katerih veljajo strožje prepovedi, sprejeti določbe o označevanju, skladne s prepovedmi, ki veljajo v teh državah članicah;
ker so posamična krmila pogosto obdelana s kemikalijami in torej lahko vsebujejo kemične nečistoče, ki so posledica uporabe tehničnih pomožnih snovi, kakršne so tiste iz Direktive 70/524/EGS, med proizvodnjo; ker je treba sprejeti splošna pravila o kemični čistosti krme, ki bodo določala, da je treba med proizvodnim procesom nastale kemične nečistoče kar najbolj odstraniti, kolikor to dopušča dober proizvodni proces, da se zagotovi distribucija posamičnih krmil samo, če so zdrave, pristne in je njihova kakovost primerna za prodajo, in da se zagotovi tekoče delovanje skupnega trga;
ker je treba omogočiti prehodno obdobje, ki bo industriji omogočilo, da se prilagodi določbam te direktive; ker se lahko posamična krmila, ki se začnejo distribuirati pred datumom uveljavitve te direktive, distribuirajo do konca tega prehodnega obdobja;
ker so ukrepi, predpisani v tej direktivi, skladni z mnenjem Stalnega odbora za krmo,
SPREJELA NASLEDNJO DIREKTIVO:
Člen 1
V členu 1(2)(b) Direktive 80/511/EGS se izraz "sestavine" nadomesti s "posamična krmila".
Člen 2
V naslovu in v členu 1 Direktive 82/475/EGS ter v Prilogi iste direktive se izraz "sestavine" v vsem besedilu nadomesti s "posamična krmila".
Člen 3
V naslovu in v členu 1 Direktive 91/357/EGS in v Prilogi iste direktive se izraz "sestavine" v vsem besedilu nadomesti s "posamična krmila".
Člen 4
Priloga k Direktivi 96/25/ES se nadomesti s to prilogo.
Člen 5
Direktiva 92/87/EGS se razveljavi.
Člen 6
Določbe iz te direktive se izvajajo brez vpliva na pravila veterinarske zakonodaje, ki urejajo prehrano živali.
Člen 7
1. Države članice najpozneje do 31. decembra 1998 sprejmejo zakone in druge predpise, potrebne za uskladitev s to direktivo. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 8
Države članice določijo, da se posamična krmila, distribuirana pred 1. januarjem 1999, ki niso skladna s to direktivo, lahko distribuirajo do 31. decembra 1999.
Člen 9
Ta direktiva začne veljati 1. julija 1998.
Člen 10
Ta direktiva je naslovljena na države članice.
V Bruslju, 7. septembra 1998

Labels: 0
3
15
6